Komission kertomus Euroopan parlamentille ja neuvostolle EMOTR:n tukiosaston menojen kehityksestä - Varojärjestelmä nro 9/2001 ja nro 10/2001 /* SEK/2001/1832 lopull. */





KOMISSION KERTOMUS EUROOPAN PARLAMENTILLE JA NEUVOSTOLLE EMOTR:n tukiosaston menojen kehityksestä - Varojärjestelmä nro 9/2001 ja nro 10/2001 SISÄLTÖ 1. Kuukausittaisten menojen kokonaiskehitys 2. Määrärahojen alustava käyttö 3. Selvitysosa 4. Päätelmät 1. Kuukausittaisten menojen kokonaiskehitys Seuraavissa taulukoissa esitetään kuukausittaisten menojen kokonaiskehitys verrattuna menoprofiiliin. Tämä tilanne vastaa jäsenvaltioissa 16. päivästä lokakuuta 2000 31. päivään elokuuta 2001 toteutuneita menoja. 1.1. Alaotsake 1a: YMP-menot lukuun ottamatta maaseudun kehittämistä >TAULUKON PAIKKA> 1.2. Alaotsake 1b: Maaseudun kehittäminen ja liitännäistoimenpiteet >TAULUKON PAIKKA> >TAULUKON PAIKKA> >TAULUKON PAIKKA> 3. SELVITYSOSA 3.1. Määrärahojen täytäntöönpano syys- ja lokakuussa 2001 Talousarvion määrärahojen täytäntöönpano rahoitusnäkymien otsakkeen 1 osalta lokakuuhun 2001 mennessä (jäsenvaltioiden menot 16.10.2000-31.8.2001) on 37 646,10 miljoonaa euroa eli 85,5 prosenttia määrärahoista. Menot olivat: alaotsakkeessa 1a (YMP-menot lukuun ottamatta maaseudun kehittämistä) 1 999,7 miljoonaa euroa indikaattorin alapuolella, ja - alaotsakkeessa 1b (maaseudun kehittäminen) 997,9 miljoonaa euroa indikaattorin alapuolella. 3.2. Valuuttoihin vaikuttavat tekijät 3.2.1. Dollarin pariteetti euroon nähden Edellisessä kohdassa mainituissa menoissa on otettu huomioon dollarin kurssikehitys euroon nähden. Useimpien maataloustuotteiden vientitukien (erityisesti viljat ja sokeri) sekä eräiden yhteisön sisäisten tukien (esim. puuvillatuki) menot riippuvat dollarin kurssikehityksestä. Talousarvion kurinalaisuudesta annetun neuvoston asetuksen (neuvoston asetus (EY) N:o 2040/2000, 26.9.2000) mukaisesti korjaava ja täydentävä talousarvio (KTT) nro 1/2001 laadittiin pariteetin 1 euro = 0,87 $ perusteella. Painottamaton keskimääräinen pariteetti vuoden 2000 elokuusta vuoden 2001 heinäkuun loppuun on 1 euro = 0,8861 $. 3.2.2. Kaksoiskurssien vaikutukset Kaksoiskurssien EMOTR:n tukiosastolle aiheuttamien kustannusten arvioitiin olevan - 45 miljoonaa euroa. 3.3. Markkinoihin vaikuttavat tekijät 3.3.1. Alaotsake 1a Ajanjaksolla 16. lokakuuta 2000-31. elokuuta 2001 44 prosenttia (885 milj. euroa) indikaattoriin nähden käyttämättä jääneistä määrärahoista liittyi naudanliha-alaan. Jäljempänä esitetään yksityiskohtaiset tiedot kustakin suuria eroja sisältävästä luvusta. Luku B1-10: Peltokasvit // Ero : - 384 milj. euroa ( - 2,2 %) // (menot: 17 228 milj. euroa) (indikaattori: 17 612 milj. euroa) Tämän luvun määrärahoihin arvioidaan jäävän alikäyttöä varainhoitovuoden lopussa. Alikäyttö johtuu pääasiassa interventioon ostetun viljan huomattavasti pienemmistä määristä (6,7 milj. tonnia) verrattuna talousarviota laadittaessa käytettyyn arvioon 11,2 miljoonan tonnin interventio-ostoista. Pinta-alatukien osalta monien jäsenvaltioiden suorittamat maksut ovat olleet niiden omiin pinta-alailmoituksiin perustuvia maksuja alhaisempia. Luku B1-11: Sokeri // Ero : - 169 milj. euroa ( - 10,0 %) // (menot: 1 360 milj. euroa) (indikaattori: 1 529 milj. euroa) Tämän luvun talousarviomäärärahoissa on odotettavissa huomattavaa alikäyttöä varainhoitovuoden lopussa. Alikäyttö johtuu siitä, että sokerin vientimäärät olivat heinäkuun 2001 lopussa vain 80 prosenttia määrästä, joka oli tarkoitus viedä kyseiseen ajankohtaan mennessä. Luku B1-15: Hedelmät ja vihannekset // Ero : - 115 milj. euroa ( - 7,0 %) // (menot: 1 352 milj. euroa) (indikaattori: 1 467 milj. euroa) Alikäyttö indikaattoriin nähden johtuu ensisijaisesti tuoreita hedelmiä ja vihanneksia koskevista pienemmistä maksuista. Tämän alikäytön ensisijainen syy liittyy pääasiassa markkinoilta poistettuihin määriin sekä tuottajaorganisaatioiden toimintarahastojen viivästyneen käyttöönoton vaikutuksiin. Näiden rahastojen käyttö kasvoi kuitenkin hieman elokuussa 2001. Komissio arvioi, että tämän luvun määrärahojen alikäyttö jatkuu varainhoitovuoden loppuun. Luku B1-16: Viinialan tuotteet // Ero : + 170 milj. euroa ( + 14,8 %) // (menot: 997 milj. euroa) (indikaattori: 827 milj. euroa) Merkittävä indikaattorin ylitys johtui pääasiassa komission päättämistä Espanjaa, Ranskaa ja Italiaa koskevista ylimääräisten erityisten tislaustoimien (5 milj. hl) maksuista. Komissio arvioi, että tämän luvun maksut ylittävät käytettävissä olevat määrärahat varainhoitovuoden loppuun mennessä. Luku B1-20: Maito ja maitotuotteet // Ero : - 319 milj. euroa ( - 13,6 %) // (menot: 1 818 milj. euroa) (indikaattori: 2 137 milj. euroa) Alikäyttö johtuu ensisijaisesti pienemmistä maksuista: - vientitukien osalta, koska rasvattoman maitojauheen, juuston ja muiden maitotuotteiden viennistä maksettiin alhaisempia vientitukia, - rasvattoman maitojauheen käyttötuen osalta, koska vasikoiden ruokintaan käytetyt määrät vähenivät, ja - voin julkisen varastoinnin osalta, koska interventioon ostettiin vain 6 000 tonnia kesäkuun 2001 loppuun mennessä, kun taas talousarvio perustui arvioon 53 000 voitonnin interventio-ostoista.Sen vuoksi komissio ennakoi, että tämän luvun määrärahoissa on huomattavaa alikäyttöä varainhoitovuoden loppuun mennessä. Luku B1-21: Naudanliha // Ero : - 885 milj. euroa ( - 12,7 %) // (menot: 5 681 milj. euroa) (indikaattori: 6 566 milj. euroa) Jo aiemmissa kertomuksissa mainittu käytettävissä olevien kokonaismäärärahojen alikäyttö vahvistetaan. Määrärahojen alikäyttö johtuu ensisijaisesti seuraavista syistä: - vientitukien alhaisemmat maksut, mikä johtuu vientimäärien laskusta naudanlihan vientimarkkinoiden sulkeutumisen vuoksi, - Yhdistynyttä kuningaskuntaa koskevien poikkeuksellisten tukitoimenpiteiden täytäntöönpanon hitaus, - hävitettäviksi tarkoitettujen eläinten ostojärjestelmän hyvin vähäinen käyttö, - teurastuspalkkion hyvin vähäinen käyttö, mikä johtuu osittain jäsenvaltioiden vaikeuksista tämän uuden toimenpiteen täytäntöönpanossa. Sen vuoksi komissio ennakoi, että varainhoitovuoden loppuun mennessä tämän luvun kokonaismäärärahoista jää huomattava osa käyttämättä. Luku B1-30: Liitteeseen I kuulumattomat tuotteet // Ero: + 27 milj. euroa ( + 6,5 %) // (menot: 392 milj. euroa) (indikaattori: 365 milj. euroa) Indikaattorin ylitys johtuu seuraavista tekijöistä: - vientiin tarkoitetuissa jalostetuissa maataloustuotteissa käytetyn maitojauheen ja voin käyttömäärien kasvu sekä - edellisen markkinointivuoden vientitukimaksut, jotka maksetaan nyt silloisten korkeiden vientitukitasojen mukaan. Sen vuoksi komissio arvioi tämän alan ylikäytön jatkuvan varainhoitovuoden loppuun. Luku B1-39: Muut toimenpiteet // Ero: + 37 milj. euroa ( + 8,9 %) // (menot: 438 milj. euroa) (indikaattori: 401 milj. euroa) Indikaattorin ylitys johtuu osittain vuoden 2000 maatalouden valuuttatukien ensimmäisen erän loppuerien maksamisesta Yhdistyneessä kuningaskunnassa. Komissio arvioi, että tämän luvun määrärahat ylittyvät varainhoitovuoden loppuun mennessä, mikä johtuu erityisesti valuutan merkittävistä revalvaatioista Yhdistyneessä kuningaskunnassa ja Ruotsissa vuonna 2000. 3.3.2. Alaotsake 1b Luku B1-40: Maaseudun kehittäminen // Ero : - 998 milj. euroa ( - 22,2 %) // (menot: 2 036 milj. euroa) (indikaattori: 3 034 milj. euroa) Jäsenvaltiot jatkoivat 31. päivään elokuuta 2001 asti ulottuvalla jaksolla aiempia toimenpiteitä, kun taas uusia toimenpiteitä koskevien, aiemmin EMOTR:n ohjausosastoon kuuluneiden menojen maksut olivat jäljessä. Komissio katsoo kuitenkin, että jäsenvaltioiden 30. syyskuuta toimittamien selvitysten perusteella tämän luvun määrärahojen alikäyttö pienenee huomattavasti vuoden loppuun mennessä. 4. PÄÄTELMÄT 4.1. Alaotsakkeen 1a määrärahojen täytäntöönpano lokakuussa 2001 Määrärahojen täytäntöönpano lokakuussa 2001 (jäsenvaltioiden menot 16.10.2000-31.8.2001) on 35 964,0 miljoonaa euroa eli 89,5 prosenttia kokonaismäärärahoista. Menot ovat 2 000 miljoonaa euroa indikaattoria pienemmät. Toteutuneiden menojen ja indikaattorin välinen ero on merkittävästi edellisen kuukauden tilannetta suurempi. Jäsenvaltioiden ennusteet viittaavat siihen, että varainhoitovuoden lopulla talousarviomäärärahojen alikäyttö on 2 100 miljoonaa euroa. Jäsenvaltiot eivät voineet ennusteita laatiessaan kuitenkaan ottaa huomioon tiettyjä menoeriä, jotka ovat suuruudeltaan noin 420 miljoonaa euroa, esimerkiksi: - päätöstä, jolla sallitaan eräiden peltokasvien seuraavan markkinointivuoden tukiennakoiden maksaminen Espanjassa ja Portugalissa ennen kuluvan varainhoitovuoden loppua (maksujen arvioidaan olevan noin 150 miljoonaa euroa), - interventiotuotteiden vuoden lopussa tehtävää arvonalennusta (arvioidaan maksavan noin 110 miljoonaa euroa), - suoria tukia, jotka komissio maksaa vuoden lopussa (arvioidaan maksavan noin 50 miljoonaan euroa), - Italian oliiviöljyn tuotantotuen loppuerien maksua (arvioidaan maksavan noin 160 miljoonaa euroa) sekä - maidon lisämaksusta saatavat arvioitua korkeammat tulot verrattuna jäsenvaltioiden ennakoimiin tuloihin (arvioidaan tuovan talousarvioon noin 50 miljoonaa euroa). Komissio arvioi lisäksi, että tilien tarkastamisesta ja hyväksymisestä johtuvat rahoitusoikaisut ovat arvioitua pienempiä. Ne ovat noin 190 miljoonaa vähemmän kuin talousarviota laadittaessa käytetty määrä. Komissio arvioi tästä johtuen, että talousarvion alikäyttö on jäsenvaltioiden ennusteita pienempi, noin 1 500 miljoonaa euroa. Komissio ennakoi tiettyjen lukujen, pääasiassa maatalouden valuuttajärjestelmää ja viiniä koskevien lukujen, arvioidusta talousarviomäärärahojen ylityksestä huolimatta, että talousarvion kokonaismäärärahoissa on huomattavaa alikäyttöä vuoden lopussa. 4.2. Alaotsakkeen 1b määrärahojen täytäntöönpano lokakuussa 2001 Määrärahojen täytäntöönpano lokakuussa 2001 (jäsenvaltioiden menot 16.10.2000-31.8.2001) on 2 036,3 miljoonaa euroa eli 45 prosenttia kokonaismäärärahoista. Menot ovat 998 miljoonaa euroa indikaattoria pienemmät. Toteutuneiden menojen ja indikaattorin välinen ero on edellisen kuukauden tilannetta suurempi. Komissio voi kuitenkin kohtuudella todeta, että alikäyttö pienenee huomattavasti vuoden loppuun mennessä. Jäsenvaltioiden komission asetuksen (EY) N:o 1750/1999 37 artiklan säännösten mukaisesti toimittamien selvitysten perusteella jäsenvaltioiden menoarviot viittaavat siihen, että arvioitu alikäyttö on noin 51 miljoonaa euroa, koska jäsenvaltiot arvioivat maksavansa merkittäviä menoeriä vuoden 2001 lokakuun kahden ensimmäisen viikon kuluessa.